wickkiey/tamil-wikipedia-chunked huggingface dataset:
# தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம்

## தமிழ்நாடு அரசு மருத்துவக் கல்லூரிகள்

### தமிழ்நாடு அரசு யூனானி மருத்துவக் கல்லூரி

- அரசு யூனானி மருத்துவக் கல்லூரி, AAGHIM வளாகம், சென்னை 106.
| -
! எண். | கல்லூரி பெயர் !! இடம் !! மாவட்டம் !! இணைக்கப்பட்டது !! நிருவப்பட்டது | இணையத்தளம் |  |  |  |  |  |
| --- | --- | --- | --- | --- | --- | --- | --- |
| 1 | அரசு யூனானி மருத்துவக் கல்லூரி | AAGHIM Campus, சென்னை | சென்னை மாவட்டம் | தமிழ்நாடு டா. எம்.ஜி.ஆர் மருத்துவ பல்கலைக்கழகம் | 1985 | http://www.accet.in | } |
# தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம்

## தமிழ்நாடு அரசு மருத்துவக் கல்லூரிகள்

### அரசு யோகா மற்றும் இயற்கைமருத்துவம் மருத்துவக் கல்லூரி

| -
! எண். | கல்லூரி பெயர் !! இடம் !! மாவட்டம் !! இணைக்கப்பட்டது !! நிருவப்பட்டது | இணையத்தளம் |  |  |  |  |  |
| --- | --- | --- | --- | --- | --- | --- | --- |
| 1 | அரசு யோகா மற்றும் இயற்கை மருத்துவம் மருத்துவக் கல்லூரி | AAGHIM campus, அரும்பாக்கம், சென்னை | சென்னை மாவட்டம் | தமிழ்நாடு டா. எம்.ஜி.ஆர் மருத்துவ பல்கலைக்கழகம் | 1985 | http://www.accet.in | } |
# தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம்

## தமிழ்நாடு அரசு அமைப்புகள் மருத்துவக் கல்லூரி

### தமிழ்நாடு அரசு அமைப்புகள் அலோபதி (மேற்கத்திய) மருத்துவக் கல்லூரிகள்

| -
! No. | College Name !! Location !! District !! Affiliation !! Estd | Weblink |  |  |  |  |  |
| --- | --- | --- | --- | --- | --- | --- | --- |
| 1 | ஐஆர்டி பெருந்துறை மருத்துவக் கல்லூரி | பெருந்துறை | ஈரோடு | தமிழ்நாடு டா. எம்.ஜி.ஆர் மருத்துவ பல்கலைக்கழகம் | 1992 | http://irtpmc.ac.in/default.html | } |
# தமிழ்நாடு கால்நடை மருத்துவ அறிவியல் பல்கலைக்கழகம்

**தமிழ்நாடு கால்நடை மருத்துவ அறிவியல் பல்கலைக்கழகம்** (*Tamil Nadu Veterinary and Animal Sciences University - TANUVAS*) என்பது தமிழ்நாட்டுப் பல்கலைக்கழகங்களுள் ஒன்றாகும். 1989 இல் இது தமிழ்நாடு வேளாண்மை பல்கலைக்கழகத்திலிருந்து பிரிந்து தனிப்பல்கலைக்கழகமாக உருவாக்கப்பட்டது. இந்த பல்கலைக்கழகம் சென்னை மாதவரத்தில் அமைந்துள்ளது. இந்தப் பல்கலைக்கழகமானது முதலில் சென்னை கால்நடை மருத்துவ கல்லூரி, கால்நடை மருத்துவ கல்லூரி மற்றும் ஆராய்ச்சி நிலையம், நாமக்கல், மீன்வளக் கல்லூரி மற்றும் ஆய்வு மையம், தூத்துக்குடி ஆகியன இணைந்து துவக்கப்பட்டது.  
பின்னர் தூத்துக்குடியிலுள்ள மீன்வளக் கல்லூரி மற்றும் ஆய்வு மையம் ஆனது தமிழ்நாடு டாக்டர் ஜெ. ஜெயலலிதா மீன்வளப் பல்கலைக்கழகம் உடன் 2012ல் இணைக்கப்பட்டது.
# தமிழ்நாடு கால்நடை மருத்துவ அறிவியல் பல்கலைக்கழகம்

## பல்கலைகழக உறுப்புக் கல்லூரிகள்

பின்வரும் கல்லூரிகள் பல்கலைக்கழக உறுப்பு கல்லூரிகளாகும்
| -
! No. | கல்லூரி பெயர் !! இடம் !! மாவட்டம் !! நிருவப்பட்ட ஆண்டு |  |  |  |  |
| --- | --- | --- | --- | --- | --- |
| 1 | சென்னை கால்நடை மருத்துவ கல்லூரி | வேப்பேரி, சென்னை | சென்னை மாவட்டம் | 1903 |  |
| 2 | கால்நடை மருத்துவ கல்லூரி மற்றும் ஆராய்ச்சி நிலையம், நாமக்கல் | லத்துவாடி | நாமக்கல் மாவட்டம் | 1985 |  |
| 3 | கால்நடை மருத்துவ கல்லூரி மற்றும் ஆராய்ச்சி நிலையம், திருநெல்வேலி | இராமையன்பட்டி, பாளையங்கோட்டை தாலுகா | திருநெல்வேலி மாவட்டம் | 2011 |  |
| 4 | கால்நடை மருத்துவ கல்லூரி மற்றும் ஆராய்ச்சி நிலையம், ஒரத்தநாடு | ஒரத்தநாடு | தஞ்சாவூர் மாவட்டம் | 2011 |  |
| 5 | உணவு மற்றும் பால் தொழில்நுட்பக் கல்லூரி, கொடுவள்ளி | கொடுவள்ளி | சென்னை மாவட்டம் | 1972 |  |
| 6 | கால்நடை அறிவியல் முதுகலை ஆராய்ச்சி நிலையம், காட்டுப்பாக்கம் | காட்டுப்பாக்கம் | திருவள்ளூர் மாவட்டம் | 1972 |  |
| 7 | கால்நடை மருத்துவ கல்லூரி மற்றும் ஆராய்ச்சி நிலையம், சேலம் | சேலம் | சேலம் மாவட்டம் | 2019 |  |
| 8 | கால்நடை மருத்துவ கல்லூரி மற்றும் ஆராய்ச்சி நிலையம், உடுமலைப்பேட்டை, | உடுமலைப்பேட்டை | திருப்பூர் மாவட்டம் | 2020 |  |
| 9 | கால்நடை மருத்துவ கல்லூரி மற்றும் ஆராய்ச்சி நிலையம், தேனி | தேனி | தேனி மாவட்டம் | 2020 |  |
| 10 | கோழி வளர்ப்பு மற்றும் மேலாண்மை கல்லூரி, ஒசூர் | ஒசூர் | கிருட்டிணகிரி மாவட்டம் | 2021 | } |
# மனோன்மணியம் சுந்தரனார் பல்கலைக்கழகம்

**மனோன்மணியம் சுந்தரனார் பல்கலைக்கழகம்** தமிழ்நாட்டுப் பல்கலைக்கழகங்களுள் ஒன்றாகும். இது 7 செப்டம்பர் 1990 அன்று திருநெல்வேலி மாநகரில் கொக்கிரகுளம் பகுதியில் இருந்த மாவட்ட ஆட்சியக வளாகத்தில் தொடங்கப்பட்டது. கஜேந்திர காட்கர் கமிஷன் பரிந்துரைக்கமைய மதுரை காமராசர் பல்கலைக்கழக தென்பகுதிக் கல்லூரிகள் பிரிக்கப்பட்டு இப்பல்கலைக்கழகம் உருவானது.  
இப்பல்கலைகழகத்திற்கு தமிழ் பேராசிரியரான மனோன்மணியம் சுந்தரம் பிள்ளை அவர்களின் பெயர் சூட்டப்பட்டுள்ளது. பல்கலைக்கழகத்தில் கலை, மொழி, அறிவியல், பொறியியல் மற்றும் தொழில்நுட்பம் ஆகிய 24 துறைகள் உள்ளன. திருநெல்வேலி, தூத்துக்குடி, தென்காசி மற்றும் கன்னியாகுமாரி மாவட்டங்களில் உள்ள 109 கல்லூரிகள் அங்கீகரிக்கப்பட்டுள்ளன.  
இத்ன் முக்கிய வளாகம் மற்றும் பல்கலைக்கழக துறைகள் செயல்பட 520 ஏக்கர் அபிஷேகபட்டியில், திருநெல்வேலியில் அமைந்துள்ளது. மற்றொரு 120 ஏக்கர் ஆழ்வார்குறிச்சியிலும், சுற்றுச்சூழல் அறிவியல் துறை பரமகல்யாணி கல்லூரியிலும் (0.49 கி.மீ.) மற்றும் ராஜக்கமங்கலதில் கடல் அறிவியல் மற்றும் தொழில்நுட்ப மையத்தில் 70 ஏக்கர் (280,000 மீ) உள்ளது.  
பல்கலைக்கழக அதிகாரத்தின் கீழ் பட்டியலில் 65,000 மாணவர்கள், 109 இணைப்பு கல்லூரிகள், 9 மனோ கல்லூரிகள்உள்ளது.  
மனோன்மணியம் சுந்தரனார் பல்கலைக்கழகம் (MSU) , அதாவது திருநெல்வேலி, தூத்துக்குடி,தென்காசி,மற்றும் கன்னியாகுமரி உள்ளிட்ட நான்கு தெற்கு மாவட்டங்களில் உள்ள மக்களின் நீண்ட கால கல்வியின் தேவைகளை பூர்த்தி செய்ய 7 செப்டம்பர் , 1990 ஆம் ஆண்டு தொடங்கப்பட்ட்து. பல்கலைக்கழக பட்டியலில் 65,000 மாணவர்கள், இதன் கீழ் 109 இணைப்பு கல்லூரிகள், 5 மனோ கல்லூரிகள் மற்றும் 1 சட்டகல்லூரி உள்ளது. இவற்றுள் மூன்று கல்லூரிகள் (செயின்ட் ஜான்ஸ் கல்லூரி], இந்து கல்லூரி, சாரா டக்கர் கல்லூரி) 100 ஆண்டுகள் பழைமை வாய்ந்தவை.  
பல்கலைக்கழகத்தில் 24 கல்வி துறைகள் உள்ளன ராஜக்கமங்கலதில் உள்ள கடல் அறிவியல் மற்றும் தொழில்நுட்ப மையம் மற்றும் சுற்றுச்சூழல் அறிவியல் மையம் ஆழ்வார்குறிச்சி பல்கலைகழக மாணவர்கள் அனைத்து பல்கலைக்கழக துறைகளில் இந்தியா, ஐரோப்பா, அமெரிக்கா, ஜப்பான் மற்றும் UNO பல்வேறு நிதி நிறுவனங்களிலிருந்து ஆராய்ச்சி திட்டங்கள் பெறுகின்றனர். முதுநிலை படிப்பு, எம்.பில் மற்றும் பிஎச்.டி திட்டங்கள் (பகுதி நேரம் மற்றும் முழு நேரம்) உள்ளன.  
பல்கலைக்கழக மானியங்கள் ஆணைக்குழு, புது தில்லி, மத்திய அரசின் தலைமை உயர் கல்வி அமைப்பு, மார்ச் 29, 1994 ஆம் ஆண்டு முதல் நிதி உதவி பெற அனுமதி வழங்கியுள்ளது.  
இணை கல்லூரிகளில், தொழில் முனைவோருக்கான ஆர்வமுள்ளவர்களுக்கு ஒரு ஆண்டு கால டிப்ளமோ படிப்புகள், மேலும் திறன் வளர்ச்சி டிப்ளமோ மற்றும் சான்றிதழ் படிப்புகளை வழங்குகிறது.
# மனோன்மணியம் சுந்தரனார் பல்கலைக்கழகம்

## துணைவேந்தர்கள்

| பதவியேற்பு | பதவி விலகல் | கால அளவு |
| --- | --- | --- |
# டாக்டர் அம்பேத்கர் சட்டப் பல்கலைக்கழகம்

**டாக்டர் அம்பேத்கர் சட்டப் பல்கலைக்கழகம்** என்பது தமிழ்நாட்டுப் பல்கலைக்கழகங்களுள் ஒன்றாகும். 1996 நவம்பர் 14 இல் உருவானது. இந்தியாவின் முதலாவது சட்டப் பல்கலைக்கழகம் இதுவாகும். சென்னையில் அமைந்துள்ளது. டாக்டர் அம்பேத்கர் சட்டக்கல்லூரி மற்றும் சென்னை, மதுரை, திருச்சி, நெல்லை, கோவை, சேலம் முதலிய இடங்களின் சட்டக் கல்லூரிகளை இணைத்துத் தொடங்கப்பட்டது
# டாக்டர் அம்பேத்கர் சட்டப் பல்கலைக்கழகம்

## இணைப்பு பெற்ற கல்லூரிகள்

### அரசினர் சட்டக்கல்லூரிகள்

| -
! எண் | கல்லூரி !! அமைவிடம் !! மாவட்டம் !! தொடக்கம் !! இணையத்தளம் |  |  |  |  |
| --- | --- | --- | --- | --- | --- |
| 1 | டாக்டர் அம்பேத்கர் அரசு சட்டக் கல்லூரி, சென்னை | சென்னை | சென்னை மாவட்டம் | 1891 | http://draglc.ac.in |
| 2 | அரசு சட்டக் கல்லூரி, மதுரை | மதுரை | மதுரை மாவட்டம் | 1974-1975 | http://www.glcmadurai.ac.in/ |
| 3 | அரசினர் சட்டக் கல்லூரி, கோயம்புத்தூர் | கோயம்புத்தூர் | கோயம்புத்தூர் மாவட்டம் | 1978-1980 | http://glccbe.ac.in |
| 4 | அரசு சட்டக் கல்லூரி, திருச்சிராப்பள்ளி | திருச்சி | திருச்சி மாவட்டம் | 1978-1980 | http://www.glctry.ac.in/ |
| 5 | அரசு சட்டக் கல்லூரி, திருநெல்வேலி | திருநெல்வேலி | திருநெல்வேலி மாவட்டம் | 1996-1997 | http://www.glctvl.ac.in/ |
| 6 | அரசு சட்டக் கல்லூரி, செங்கல்பட்டு | செங்கல்பட்டு | சென்னை | 2006-2007 | http://www.glccgl.ac.in/ |
| 7 | அரசு சட்டக் கல்லூரி, காட்பாடி, வேலூர் | வேலூர் | வேலூர் மாவட்டம் | 2008-2009 | http://www.glcvellore.ac.in/ |
| 8 | அரசு சட்டக் கல்லூரி, இராமநாதபுரம் | இராமநாதபுரம் | இராமநாதபுரம் மாவட்டம் | 2017-2018 |  |
| 9 | அரசு சட்டக் கல்லூரி, தருமபுரி | தருமபுரி | தருமபுரி மாவட்டம் | 2017-2018 |  |
| 10 | அரசு சட்டக் கல்லூரி, விழுப்புரம் | விழுப்புரம் | விழுப்புரம் மாவட்டம் | 2017-2018 | } |
# டாக்டர் அம்பேத்கர் சட்டப் பல்கலைக்கழகம்

## இணைப்பு பெற்ற கல்லூரிகள்

### தனியார் சட்டக் கல்லூரிகள்

| கல்லூரி | அமைவிடம் | மாவட்டம் | தொடக்கம் | இணையத்தளம் |  |  |
| --- | --- | --- | --- | --- | --- | --- |
| 1 | மத்திய சட்டக் கல்லூரி, சேலம் | சேலம் | சேலம் மாவட்டம் | 1984 | http://www.centrallawcollege.com/ | } |
# பெரியார் பல்கலைக்கழகம்

**பெரியார் பல்கலைக்கழகம்** (Periyar University) என்பது சேலத்தில் அமைந்துள்ள ஒரு மாநிலப் பல்கலைக்கழகம் ஆகும். இது 1997-ஆம் ஆண்டில் தமிழ்நாடு அரசால் நிறுவப்பட்டது. இப்பல்கலைக்கழகத்திற்கு சமூக சீர்திருத்தவாதி பெரியார் பெயரிடப்பட்டது. பெங்களூரில் உள்ள பல்கலைக்கழக தேசிய தர நிர்ணய அவையின் தரத்தினைப் பெற்றது.
# பெரியார் பல்கலைக்கழகம்

## வரலாறு

சேலம், நாமக்கல், தர்மபுரி மற்றும் கிருஷ்ணகிரி ஆகிய நான்கு மாவட்டங்களில் உள்ள கல்லூரிகளை உள்ளடக்கிய பல்கலைக்கழகம் ஆகும். இந்தப் பல்கலைக்கழகம் புது தில்லி பல்கலைக்கழக மானியக் குழுவிலிருந்து 12(பி) மற்றும் 2 (எப்) தகுதியினைப் பெற்றுள்ளது. மேலும் இது தேசிய மதிப்பீடு மற்றும் தரச்சான்று அவை "ஏ” தரத்தினை 2015-ல் வழங்கியது. இந்திய கல்வி அமைச்சகத்தின் தேசிய கல்வி நிறுவனங்களுக்கான தரவரிசை 2021-ல் இந்திய பல்கலைக்கழகங்களில் 73வது இடத்தை பல்கலைக்கழகம் பெற்றது.  
இந்தப் பல்கலைக்கழகத்திற்கு சமூக சீர்திருத்தவாதி, "தந்தை பெரியார்" என்று அழைக்கப்படும் ஈ. வெ. ராமசாமியின் நினைவாக பெரியார் பல்கலைக்கழகம் எனப் பெயரிடப்பட்டது. இந்தப் பல்கலைக்கழகத்தின் குறிக்கோளாக "அறிவால் விளையும் உலகம்" (Wisdom Maketh the World) உள்ளது. பல்வேறு துறைகளில் அதிகபட்ச அறிவை வளர்ப்பதை நோக்கமாகக் கொண்டுள்ளது. "மாணவர்களின் முழுமையான வளர்ச்சி" என்பது பல்கலைக்கழகத்தின் முதன்மை நோக்கமாகும்.  
பெரியார் பல்கலைக்கழகம் மூன்று வழிகளில் உயர்கல்வியை வழங்குகிறது: ஆய்வு மற்றும் ஆராய்ச்சித் துறைகள், இணைந்த கல்லூரிகள் மற்றும் பெரியார் தொலைதூரக் கல்வி நிறுவனம். பல்கலைக்கழகத்தில் 27 துறைகள் மற்றும் 113 இணைவுபெற்ற கல்லூரிகள் உள்ளன.  
2008-09 முதல் பல்கலைக்கழகம் வழங்கும் பல்வேறு கல்வித் திட்டங்கள் வாய்ப்பு அடிப்படையிலான அமைப்புடன் அறிமுகப்படுத்தப்பட்டது. 2009-10 முதல், பொதுமக்களின் தற்போதைய தேவைகளைப் பூர்த்தி செய்ய பல்கலைக்கழகம் சான்றிதழ் படிப்புகளை வழங்கி வருகிறது. பெரியார் பல்கலைக்கழகம் மாணவர் ஆதரவு சேவைகளான நூலகம், தேசிய சேவைத் திட்டம், இளைஞர் செஞ்சிலுவைச் சங்கம், பெண்கள் நல மையம் மற்றும் விளையாட்டு மற்றும் விளையாட்டுகளுக்கான பல்வேறு வழிகளை வழங்குகிறது.  
பெரியார் பல்கலைக்கழகம் 8 துறைகளுடன் தர்மபுரியில் முதுநிலை விரிவாக்க மையத்தைக் கொண்டுள்ளது.  
பெரியார் பல்கலைக்கழகம் இடைநிலை ஆய்வு மற்றும் ஆராய்ச்சியை ஊக்குவிக்கும் குறிப்பிடத்தக்க நடவடிக்கையை எடுத்துள்ளது. துறைகளுக்கு இடையேயான உற்பத்தி சந்திப்புகளை அடையாளம் கண்டு வேலை செய்வதற்காக துறைகள் பள்ளிகளில் தொகுக்கப்பட்டுள்ளன.  
தற்போது, 4 துறைகள் சிறப்பு நிதியுதவியினையும், 7 அறிவியல் துறைகள் இந்திய அரசின் அறிவியல் தொழில்நுட்ப துறையின் சிறப்பு நிதியினையும் பெற்றுள்ளன. ஜவுளி மற்றும் ஆடை வடிவமைப்பு மற்றும் உணவு அறிவியல் மற்றும் ஊட்டச்சத்து துறைகளுக்கு அந்தந்த துறைகளில் தொழில்சார் படிப்புகள் திட்டத்தை செயல்படுத்த பல்கலைக்கழக மானியக்குழு ரூ. 1.5 கோடி நிதி வழங்கியுள்ளது.
# பெரியார் பல்கலைக்கழகம்

## நிர்வாகம்

சேலம், நாமக்கல், தர்மபுரி மற்றும் கிருஷ்ணகிரி மாவட்டங்களில் உள்ள கலை மற்றும் அறிவியல் கல்லூரிகள் இதன்கீழ் இயங்குகின்றன.
# பெரியார் பல்கலைக்கழகம்

## பல்கலைக்கழக துறைகள்

- எம்.ஏ. பொருளியல்
- எம்.ஏ. ஆங்கிலம்
- எம்.ஏ. இதழியல் மற்றும் மக்கள் தொடர்பாடல்
- எம்.ஏ. தமிழ்
- எம்.ஏ. சமுகவியல்
- எம்.பி.ஏ மேலாண்மையியல்
- எம்.சி .ஏ
- எம்.காம். வணிகவியல்
- எம்.எட். கல்வியியல்
- எம்.எஸ்.சி தாவரவியல்
- எம்.எஸ்.சி உயிரி வேதியியல்
- எம்.எஸ்.சி உயிரி தொழினுட்பம்
- எம்.எஸ்.சி வேதியியல்
- எம்.எஸ்.சி கணினியியல்
- எம்.எஸ்.சி உணவு அறிவியல்
- எம்.எஸ்.சி சுற்றுச்சூழல் அறிவியல்
- எம்.எஸ்.சி பயன்பாட்டு புவி அமைப்பியல்
- எம்.எஸ்.சி கணிதம்
- எம்.எஸ்.சி நுண்ணுயிரியில்
- எம்.எஸ்.சி இயற்பியல்
- எம்.எஸ்.சி உளத்தியல்
- எம்.எல்.ஐ.எஸ் நூலக, தகவல் தொழிற்னுட்ப அறிவியல்
- எம் எஸ்சி . விலங்கியல்
# பெரியார் பல்கலைக்கழகம்

## இணைவுக் கல்லூரிகள்

பெரியார் பல்கலைக்கழகத்தில்113 கல்லூரிகள் இணைவுப்பெற்றுள்ளன; ஒரு முதுகலை விரிவாக்க மையம் அரசு கலைக்கல்லூரி வளாகம் தருமபுரியில் செயல்படுகின்றது.
# பெரியார் பல்கலைக்கழகம்

## பெரியார் பல்கலைக்கழக உறுப்புக் கல்லூரிகள்

இப்பல்கலைக்கழகம் பின்வரும் உறுப்புக்கல்லூரிகளை நிருவகித்து வருகின்றது.
1. பெரியார் பல்கலைக்கழக கலை மற்றும் அறிவியல் கல்லூரி, மேட்டூர் அணை, சேலம் மாவட்டம் - 636401
1. பெரியார் பல்கலைக்கழக கலை மற்றும் அறிவியல் கல்லூரி, பென்னாகரம் தர்மபுரி மாவட்டம் - 636806
1. பெரியார் பல்கலைக்கழக கலை மற்றும் அறிவியல் கல்லூரி, அரூர், தர்மபுரி மாவட்டம்.
1. அரசு கலை மற்றும் அறிவியல் கல்லூரி, எடப்பாடி, சேலம் மாவட்டம்-637102
1. பெரியார் பல்கலைக்கழக கலை மற்றும் அறிவியல் கல்லூரி, சேந்தமங்கலம், நாமக்கல் மாவட்டம்- 637409
1. பெரியார் பல்கலைக்கழக கலை மற்றும் அறிவியல் கல்லூரி,பாப்பிரெட்டிப்பட்டி , தர்மபுரி மாவட்டம்-636905
# வல்லிக்கண்ணன்

**வல்லிக்கண்ணன்** (ரா.சு. கிருஷ்ணசாமி, நவம்பர் 12, 1920 - நவம்பர் 9, 2006) என்பவர் ஒரு தமிழக எழுத்தாளர். இவரின் தந்தை ரா.மு. சுப்பிரமணிய பிள்ளை, தாய் மகமாயி அம்மாள். 1930-களிலும், 1940-களின் தொடக்க ஆண்டுகளில் லோகசக்தி, பாரதசக்தி போன்ற பத்திரிகைகளில் வல்லிக்கண்ணன் கதைகளும், உணர்ச்சிகரமான கட்டுரைகளும் பாடல்கள் என ரா. சு. கிருஷ்ணஸ்வாமி என்றும், ராசுகி என்ற பெயர்களில் எழுதத் தொடங்கினார். அந்தச் சமயத்தில் தனக்கு ஒரு புனைபெயர் தேவை என எண்ணினார். இதையடுத்து அவரது சொந்த ஊரான ராஜவல்லிபுரத்தில் உள்ள வல்லியையும் கிருஷ்ணஸ்வாமி என்ற தன் பெயரைக் கண்ணன் என மாற்றி இரண்டையும் இணைத்து, வல்லிக்கண்ணன் என்ற பெயரில் எழுதத் தொடங்கியவர். எழுத்தாளராக வேண்டும் என்பதற்காகவே அரசுப் பணியிலிருந்து விலகியவர். அரசுப் பணியிலிருந்து விலகிய பின்னர் தொடக்கத்தில் இதழ்களில் ஆசிரியராகப் பணிபுரிந்துள்ளார். பின்னர் சிறுகதை, நாவல், குறுநாவல், கட்டுரை என ஐம்பதுக்கும் மேற்பட்ட நூல்களை எழுதியிருக்கிறார். இவருடைய சிறுகதைகளில் சில ஆங்கிலத்தில் மொழிபெயர்க்கப்பட்டு பத்திரிகைகளில் வெளியாகியுள்ளன. இவருடைய பெரிய மனுஷி எனும் சிறுகதை அனைத்து இந்திய மொழிகளிலும் நேரு பால புத்தக வரிசையிலும் வெளிவந்துள்ளது. இவர் எழுதிய *"வல்லிக்கண்ணனின் சிறப்புச் சிறுகதைகள்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002-ஆம் ஆண்டிற்கான சிறந்த நூல்களில் சிறுகதை எனும் வகைப்பாட்டில் பரிசு பெற்றிருக்கிறது.
# வல்லிக்கண்ணன்

## சான்றாவணங்கள்

- தமிழகம்.வலை தளத்தில், வல்லிக்கண்ணன் எழுதிய நூல்கள்
# உத்தரிப்பு மறுப்பு நீதிமுறைகள்

**உத்தரிப்பு மறுப்பு நீதிமுறைகள்**
# உத்தரிப்பு மறுப்பு நீதிமுறைகள்

## உத்தரிப்பு என்ன?

உத்தரிப்புகள் பல உருவங்களில் பல மக்களை பீடிக்கிறது. இவை முக்கியமாக இன உத்தரிப்பு, நிற உத்தரிப்பு, பால் உத்தரிப்பு, மத உத்தரிப்பு, ஜாதி உத்தரிப்பு, மொழி உத்தரிப்பு, வயது உத்தரிப்பு ஆகும். இப்படிப்பட்ட உத்தரிப்புகள் மனித உரிமைகளை மீறுபவையாகி , சமுதாயத்தில் மனக் கசப்பையும், காழ்ப்பையும் ஏற்படுத்தி, சமுதாய சமரசத்தை குறைத்து, தொழில், வேலை இடங்களில் மனிதர்களின் ஊக்குசக்தியை பாதிக்கிறது. அத்னால் பல நாடுகளின் அரசியல் சாசனங்களில் உத்தரிப்பு மறுப்பு மசோதாக்கள் உள்ளன. இந்த மசோதாக்களை அமல் செய்ய அரசாங்களும், தொழில், வேலை நிருவனங்களும் உத்தரிப்பு நீக்கல் நிர்வாகசபைகளை ஆக்கி உதாரிப்பினால் பீடித்தவர்கள் குறை சொல்ல சந்தர்ப்பம் கொடுத்து, அதனை நீக்க முயற்கிக்கிறன.  
உ.ம.நீ. பல நாடுகளில் சமவாய்ப்பு நீதிமுறைகளோடு இணையப்பட்டு, பேசப் படுகிறன. முக்கிய வித்தியாசம் என்னவென்றால் சமவாய்ப்பு நீதிகள் தொழில், வேலை இடங்களில் சுலபமாக அமல் படுத்த முடியும். உ.ம.நீ. சமுதாயத்தின் எல்லா தளங்களிலும் செல்லுபடியாகும். உ.ம.நீ மனித உரிமை கொள்கையோடு ஒத்துப் போகிறது.
# உத்தரிப்பு மறுப்பு நீதிமுறைகள்

## உத்தரிப்புகளின் வகைகள்.

1.நேர்முக உத்தரிப்பு - நபர்களை மத, இன, பால், மற்ற காரணங்களினால் பழித்தல், வாய்ப்பு மறுத்தல்  
2.சுற்றுவழி உத்தரிப்பு - சில இன, மத ஆட்களை உத்தரிப்புதைப்போல் கட்டளைகளையும், முறைகளையும் நிறைவேற்றுதல்  
3. மற்ற நபர்களின் கண்ணியத்தையும், தன் மானத்தையும் குலைக்கும் வகையில் திட்டுதல், பயமுறுத்துதல், உதாசீனப் படுத்துதல், குறைபடுத்துதல், கடுஞ்சொற்கள், உறண்டையாடுதல் முதலியவை.  
4.பலியேற்றுதல்- நபர்களை தண்டித்தல் - உதாரணமாக அவர் உத்தரிப்பு எதிர்த்து குறை சொன்னது காரணமாக, அவரை மற்றி வழிகளில் தண்டித்தல்
# உத்தரிப்பு மறுப்பு நீதிமுறைகள்

## உத்தரிப்பு காரணங்கள்:

பல நாடுகள் கீழ்க் கண்ட உத்தரிப்புகளை அடையாளம் கண்டு, அதற்கு தக்கவாறு நவவடிக்கை எடுக்கிறன.  
இனம், நிரம் மற்றும் உருவம், மதம், பால், பால் விருப்பம், மொழி, தேசீயம், உறுப்புசேதம், வயது, தாய்மொழி, ஜாதி
# உத்தரிப்பு மறுப்பு நீதிமுறைகள்

## ஐக்கிய நாடுகள்:

ஐக்கிய நாடுகள் 1965ல், "எல்லாவித இன உதாரிப்புகளை அகற்றும் மகாநாடு" கூட்டி, அதற்கேற்ப தீர்மானங்களை ஏற்றியது. அத்தீர்மானங்களை இதுவரை 179 நாடுகள் அங்கீகரித்து உள்ளன.
# உத்தரிப்பு மறுப்பு நீதிமுறைகள்

## இந்தியா:

சட்ட சாசனத்தின் பகுதி 3 , குடிமக்களின் அடிப்படை உரிமைகளை வரையறுத்து, உத்தரிப்பை தெளிவாக மறுக்கிறது.  
"இன, மத, ஜாதி, பிறக்குமிடம் காரணகளால் ஏற்படக்கூடிய உத்தரிப்பின் தடை.  
அ. நாடு எந்த பிரஜை மேலும் மத, இன, ஜாதி, பால் ரீதியில் உத்தரிப்பு கட்டாது.  
ஆ.எந்த பிரஜையும் மத, இன, ஜாதி, பால், பிறப்பிடம் காரணமாக
1.கடைகள், உணவுவிடுதிகள், பொதுக்கேளிப்பு இடங்களின் பிரவேசத்தையும்  
2. குளம், ஏரி, கிணறுகள், சாலைகள், பொது மக்கள் சௌகரியங்கள், மற்றும் எந்த முழுதாகவே, ஓரளவோ பொதுஜன நிதியிலிருந்து பராமரிக்கப்படும் இடங்களின் போகத்தையும்.  
ஒருகாலும் முடக்கவோ, இழக்கவோ ஆளாகமாட்டார்.
# உத்தரிப்பு மறுப்பு நீதிமுறைகள்

## பிரித்தன்

உதாரணமாக சமீபத்தில் வயது உத்தரிப்பை தடை செய்யும் சட்டங்கள் அமலாகி உள்ளன. வயதின் சாக்காக நிறைய ஆற்றல் வாய்ந்த 40, 50 மேலானவர்களை தொழில் நிருவனங்கள் உதாரிப்பதாக ஆய்வுகள் தெரிவித்தன. அதனால் தனி நபர்களுக்கும், தொழிலுக்கும், சமுதாயத்திற்கும் பெரும் நஷ்டம் ஏற்படுவதால், பிரித்தானிய அரசாங்கம் 1ம் அக்டோபர் 2006ல், அதைத் தடுக்கும் சட்டத்தை அமலாக்கியது.  
பிரித்தனில் உறுப்புசேதமடைந்தவர்களை வேலை, கல்வி, போக்குவரத்து, வீடு சம்பந்தமான விஷயங்களில் உத்தரிப்பை தடை செய்ய 2005ல் "உருப்புகேடு உத்தரிப்பு சட்டம் 2005" என இயற்றியது.
# உத்தரிப்பு மறுப்பு நீதிமுறைகள்

## அமெரிக்க ஐக்கிய ராஜ்ஜியம்

ஒருபால்சார்வோர் வேலையிலும் வீட்டு வசதிகளில் அடையும் உத்தரிப்பை மறுக்க அமெரிக்கவில் 17 மாநிலங்கள் சட்டங்கள் கொண்டு வந்துள்ளன.  
1967லேயே வயது காரணமாக உத்தரிப்பை தடை செய்து சட்டமாகியுள்ளது
# மந்திரி குமாரி

**மந்திரி குமாரி** (*Manthiri Kumari*) 1950 ஆம் ஆண்டு வெளிவந்த தமிழ்த் திரைப்படமாகும். இப்படத்தின் கதையானது குண்டலகேசியைத் தழுவி மு. கருணாநிதி எழுதிய ஒரு நாடகமாகும். நாடகத்தைப் பார்த்த படத்தயாரிப்பாளர் டி.ஆர்.சுந்தரம் அதைப் படமாக்க விரும்பி, அதற்குத் திரைக்கதை, வசனத்தை மு. கருணாநிதியைக் கொண்டு எழுதவைத்து தயாரித்தார்.
எல்லிஸ் டங்கன், டி. ஆர். சுந்தரம் இருவரின் இயக்கத்தில் வெளிவந்த இத்திரைப்படத்தில் எம். ஜி. ஆர் மற்றும் பலரும் நடித்திருந்தனர்.
# மந்திரி குமாரி

## வசனங்கள்

இப்படத்தின் முக்கிய வசனங்கள் சில:  
- ராஜகுரு கொள்ளையனாகிய தமது மகன் பாா்த்திபனிடம் 'கொள்ளையடிப்பது கலையா?' என ஆச்சாியமும் அதிா்ச்சியுமாக கேட்கிறாா். பாா்த்திபன் அதற்கொரு விளக்கம் அளித்து தனது செய்கைகளை நியாயப்படுத்தி விளக்கமளிக்கிறான்.
- ராஜகுரு: அழகான விளக்கம்! உன் கலை ஆா்வம் உன் தலையை அறுப்பதாயிருந்தால்?  
பாா்த்திபன்: என் கலைக்காக தியாகம் செய்தவனாவேன்.  
அமுதவல்லி: மரணம்- நான் அணைத்து மகிழ்ந்த பொன்னுடலுக்கா? என் இதயத்திலே இலட்சம் தீபங்களை ஏற்றி வைத்த தங்கள் இன்னுயிருக்கா? முடியாது, முடியவே முடியாது. பாா்த்திபன்: நீ என்ன சாவித்திரியா, சபதம் செய்கிறாய்? இந்தக் காலத்து யமன் இளிச்சவாயனல்ல
# மந்திரி குமாரி

## கதைச்சுருக்கம்

முல்லை நாட்டின் அரசர் ராஜ குருவின் (எம்.என்.நம்பியார்) சொல்படி நடப்பவர். குருவின் மகன் பார்த்திபன் (எஸ்.ஏ. நடராஜன்) முல்லை நாட்டின் தளபதி ஆக வேண்டும் என்று குரு ஆசைப்பட்டார். மாறாக, வீர மோஹனை தளபதியாக (எம். ஜி. ஆர்) நியமனம் செய்தார் அரசர். அதில் கோபமுற்ற பார்த்திபன், பகல் நேரங்களில் அரசாங்கத்திலும், இரவு நேரங்களில் வழிப்பறியிலும் ஈடுபடுகிறான். இளவரசி ஜீவரேகாவை (ஜி. சகுந்தலா) பார்த்திபன் மணக்க ஆசைப்படுகிறான். ஆனால் ஜீவரேகா வீர மோஹனை விரும்பினாள். பார்த்திபன் தன்னை சந்திக்க ஜீவரேகாவிற்கு ரகசிய தூது அனுப்பினான். அந்த தூது தவறுதலாக மந்திரி மகள் அமுதவல்லியை (மாதுரி தேவி) சென்றடைந்தது. அவளும் பார்த்திபனை பார்க்கச்செல்ல, இருவரும் காதல் வயப்படுகிறார்கள். ஆனால் பார்த்திபன் அமுதவல்லியை இன்பத்திற்காக மட்டும் பயன்படுத்தினான்.  
இந்நிலையில், வழிப்பறி கொள்ளையர்களை பிடிக்க முல்லை நாட்டு அரசர் வீர மோஹனை அனுப்புகிறார். பார்த்திபனை பிடித்து அரசபையில் நிறுத்துகிறான் வீர மோகன். கோபமடைந்த ராஜ குரு தன் மகனை காப்பாற்ற பல வழிகளில் முயற்சிக்கிறார். பெண்தெய்வத்தின் முன் வாதிடுகிறார் ராஜகுரு. அப்போது, அச்சிலையின் பின்னால் ஒளிந்திருந்த அமுதவல்லி, பார்த்திபன் நிரபராதி என்று கூறுகிறாள். அது தெய்வத்தின் குரல் என்று நம்பிய அமுதவல்லியின் தந்தை மந்திரி, பார்த்திபன் நிரபராதி என்று அவரும் கூறிவிடுகிறார். ராஜ குருவுடனும், மந்திரியுடனும் அரசர் கலந்து ஆலோசித்து, பார்த்திபன் நிரபராதி என்றும், வீர மோஹனை நாடு கடத்த வேண்டும் என்றும் உத்தரவிடுகிறார். பின்னர், பார்த்திபன் அமுதவல்லியை மணந்துகொள்கிறான். வீர மோஹனுடன் ஜீவரேகாவும் சென்றுவிடுகிறாள்.  
பார்த்திபனை திருந்துமாறு அமுதவல்லி கேட்டுக்கொண்டாலும், அவள் தூங்கும் பொழுது வழிப்பறியில் ஈடுபடுகிறான் பார்த்திபன். வீரமோஹனை தாக்கி, ஜீவரேகாவை கடத்திவிடுகிறான் பார்த்திபன். அமுதவல்லி தன் கணவரை மாறுவேடத்தில் பின்தொடர்ந்து சென்று, ஜீவரேகாவை காப்பாற்றுகிறாள். அதனால், அமுதவல்லியை கொன்றுவிட திட்டம் தீட்டி மலை உச்சிக்கு அழைத்து செல்கிறான் பார்த்திபன். மாறாக, அமுதவல்லி பார்த்திபனை தள்ளி கொன்று, ஒரு புத்தமத துறவியாகிறாள். ஜீவரேகாவை மாறுவேடத்தில் வீர மோகன் சந்திக்க வருகிறான். அப்போது ராஜகுரு அரசரை கொலை செய்ய முயற்சிக்கும் பொழுது பார்த்துவிடுகிறான். ஆனால், அரசர் வீர மோகன் தான் தன்னை கொல்ல வந்ததாக தவறாக நினைக்கிறார். பின்னர் அந்த சூழ்நிலையிலிருந்து வீர மோகன் எவ்வாறு தப்பித்தான் என்பதே மீதிக் கதையாகும்.
# மந்திரி குமாரி

## இசை

கா. மு. ஷெரீப் மற்றும் அ. மருதகாசி எழுதிய பாடல்களுக்கு ஜி. ராமநாதன் இசை அமைத்தார். திருச்சி லோகநாதன் மற்றும் ஜிக்கி பாடிய பாடல் "வாராய் நீ வாராய்" மிகவும் பிரபலமான பாடலாகும். இப்படத்தில் மொத்தம் 15 பாடல்கள் இடம் பெற்றிருந்தன.
# அலிபாபாவும் 40 திருடர்களும் (1956 திரைப்படம்)

**அலிபாபாவும் நாற்பது திருடர்களும்** 1955 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம் இயக்கத்தில் வெளிவந்த இத்திரைப்படத்தில் எம். ஜி. இராமச்சந்திரன், பி. பானுமதி மற்றும் பலர் நடித்திருந்தனர்.  
தென்னிந்தியாவின் முதல் முழு நீள வண்ணப்படமாக இப்படம் அமைந்தது.
# அலிபாபாவும் 40 திருடர்களும் (1956 திரைப்படம்)

## நடிகர்கள்

இந்த படத்தில் நடிக்க எம். ஜி, ஆர் அவர்களுக்கு சம்பளமாக 12,500 ரூபாய் வழங்கப்பட்டது.  
- எம். ஜி. ஆர் - - அலிபாபா (கதாநாயகன்)
- கே. சாரங்கபாணி
- பி. எஸ். வீரப்பா
- கே. ஏ. தங்கவேலு
- எம். ஜி. சக்கரபாணி
- ஓ. ஏ. கே. தேவர்
- கே. கே. சுந்தர்
- பானுமதி
- எம். என். ராஜம்
- வித்யாவதி
- பி. சுசீலா
- சாயீ சுபபலக்ஸ்மி
- வாஹீதா ரெஹ்மான்
# அலிபாபாவும் 40 திருடர்களும் (1956 திரைப்படம்)

## கதைச்சுருக்கம்

அமீர் காசிம் கான் என்ற அரசனிடம் அகப்பட்டிருக்கும் பாக்தாத் நடன அழகி மார்சியானாயை (பானுமதி) காப்பாற்றுகிறான் மரவெட்டி அலிபாபா (எம்.ஜி.ஆர்). அலிபாபா வீட்டில் அடைக்கலம் புகும் மார்சியானா, அலிபாபாவை விரும்புகிறாள்.  
ஒரு நாள், மரம் வெட்ட அலிபாபா செல்லும் பொழுது, கொள்ளையன் அபு ஹுசைனின் ரகசிய குகையை பார்த்துவிடுகிறான். அபு ஹுசைன் பயன்படுத்தும் கடவுச்சொல்லையும் கேட்டுவிடுகிறான் அலிபாபா. அந்த கொள்ளையர்கள் சென்ற பின்னர், அந்த கடவுச்சொல்லை பயன்படுத்தி, கொள்ளையர்களின் செல்வத்திலிருந்து சிறிதளவை எடுத்துச் சென்று ஏழைகளுக்கு உதவுகிறான் அலிபாபா. ஓர் இரவுப் பொழுதில், அலிபாபாவும் மார்சியானாவும் செல்வந்தர்கள் ஆகின்றனர்.  
அதில் பொறாமை கொண்ட அலிபாபாவின் அண்ணன் காசிம் (எம். ஜி. சக்கரபாணி), அலிபாபாவின் திடீர் ரகசிய செல்வத்தை பற்றி தெரிந்து கொள்ள சலீமாவின் உதவியுடன் முயற்சிக்கிறான். அவ்வாறாக ரகசியத்தை தெரிந்து கொண்ட காசிம், அலிபாபாவை கொல்ல முயல்கிறான். சாதுர்யமாக மார்சியானா உதவி செய்ய, சண்டையிட்டு தப்பிக்கிறான் அலிபாபா.  
பின்னர், பேராசை கொண்ட காசிம், அபு ஹுசைனின் ரகசிய குகைக்கு செல்கிறான். தங்கத்தையும் வைரத்தை அதிகம் பார்த்த அதிர்ச்சியில் கடவுச்சொல்லை மறந்து உள்ளவே அகப்பட்டு அபு கையால் கொல்லப்படுகிறான் காசிம். மீண்டும் அலிபாபா குகைக்கு வந்து தன் அண்ணன் இறந்ததைக் கண்டு அதிர்ந்து போய், சடலத்தை அப்புறப்படுத்துகிறான். காசிமின் மரணத்திற்கு பிறகு, பாக்தாத்தின் புதிய அரசனாகிறான் அலிபாபா. அந்நிலையில், கொள்ளையன் அபு ஹுசைன் குகைக்கு திரும்பி வர, காசிமின் சடலம் காணாமல் போனதை கண்டு அதிர்ந்து போகிறான். அந்த சடலத்தை எடுத்தவனை பிடிக்க கொள்ளையர்கள் தேடத்துவங்கினர்.  
செருப்பு தைக்கும் குலாம் மூலமாக, அலிபாபாதான் அந்த மர்ம நபர் என்று தெரிய வந்ததும், குலாமை கொள்கிறான் அபு. அலிபாபாவை கொல்ல திட்டம் தீட்டி தனது சக கொள்ளையர்களை எண்ணெய் பீப்பாயில் ஒளியச்செய்து, வியாபாரி போல் வேடம் பூண்டு வருகிறான் அபு. அந்த சதி திட்டத்தை அலிபாபாவும் மார்சியானாவும் எவ்வாறு எதிர்கொண்டு முறியடித்தனர் என்பதே மீதிக் கதையாகும்.
# அலிபாபாவும் 40 திருடர்களும் (1956 திரைப்படம்)

## இசை / பாடல்கள்

மதுரகாசி எழுதிய பாடல்களுக்கு, சுசர்லா தக்சிணாமூர்த்தி இசை அமைத்தார்.  
1. மாசிலா உண்மை காதலி
1. சின்னஞ்சிறு சிட்டே
1. அழகான பொண்ணு நான்
1. நாம ஆடுவதும்
1. உன்னைவிட மாட்டேன்
1. உல்லாச உலகம்
1. ஸலாம் பாபு
1. அன்பினாலே ஆளவந்த
1. என் ஆட்டமெல்லாம்
# விக்கிப்பீடியா:ஆண்டு நிறைவுகள்/திசம்பர் 19

**திசம்பர் 19**: கோவா - விடுதலை நாள்
- 1606 &ndash; அமெரிக்காவின் 13 குடியேற்ற நாடுகளில் முதலாவதான வர்ஜீனியாவின் யேம்சுடவுன் நகரில் இங்கிலாந்தில் இருந்து மூன்று கப்பல்களில் ஆங்கிலேயர்கள் வந்திறங்கினர்.
- 1871 &ndash; யாழ்ப்பாணத்தில் முதல் தடவையாக கத்தோலிக்க மதகுருப் பதவிகள் வழங்கப்பட்டன.
- 1927 &ndash; கக்கோரி தொடருந்துக் கொள்ளையில் ஈடுபட்டதாக சந்தேகிக்கப்பட்ட ராம் பிரசாத் பிசுமில், அஷ்பகுல்லா கான், ரொசான் சிங் ஆகிய விடுதலைப் போராளிகள் பிரித்தானிய இந்திய அரசினால் தூக்கிலிடப்பட்டனர்.
- 1932 &ndash; பிபிசி உலக சேவை ஆரம்பமானது.
- 1961 &ndash; போர்த்துக்கேயக் குடியேற்ற நாடான தமன் தியூ பகுதியை இந்தியா தன்னுடன் இணைத்துக்கொண்டது.
- 1984 &ndash; ஆங்காங்கின் ஆட்சியை 1997 சூலை 1 இல் சீனாவிடம் மீண்டும் ஒப்படைக்கும் ஒப்பந்தம் சீனத் தலைவர் டங் சியாவுபிங், பிரித்தானியப் பிரதமர் மார்கரெட் தாட்சர் ஆகியோருக்கிடையில் கையெழுத்திடப்பட்டது.
- 1998 &ndash; அமெரிக்க அரசுத்தலைவர் **பில் கிளின்டன்** (படம்) மீது கீழவையில் நம்பிக்கையில்லாத் தீர்மானம் நிறைவேற்றப்பட்டது.
**க. அன்பழகன்** (பி.&nbsp;1922) **கி. ஆ. பெ. விசுவநாதம்** (இ.&nbsp;1994) **எஸ். பாலசுப்பிரமணியன்** (இ.&nbsp;2014)
# மலைக்கள்ளன்

**மலைக்கள்ளன்** 1954 ஆம் ஆண்டு வெளிவந்த தமிழ்த் திரைப்படமாகும். எஸ். எம். ஸ்ரீராமுலு நாயுடு இயக்கத்தில் வெளிவந்த இத்திரைப்படத்தில் எம். ஜி. ஆர், பானுமதி ராமகிருஷ்ணா, ஸ்ரீராம் மற்றும் பலரும் நடித்திருந்தனர். இப்படம் 90 லட்சம் ரூபாய் வசூலித்து சாதனை படைத்தது.  
ம. கோ. ராமச்சந்திரன் நடிப்பில் ஆறு மொழிகளில் வெளியான முதல் திரைப்படம் இது. குடியரசுத் தலைவர் விருது பெற்ற முதல் தமிழ்த் திரைப்படம். இத்திரைப்படத்திற்கு மு. கருணாநிதி வசனம் எழுதியிருந்தார்.
# மலைக்கள்ளன்

## நடிகர்கள்

;நடிகர்கள்
- எம். ஜி. இராமசந்திரன் - மலைக்கள்ளன், குமார வீரன், அப்துல் ரஹீம்
- ஶ்ரீராம் - வீரராஜன்
- டி. எஸ். துரைராஜ் - ஏட்டு கருப்பைய்யா
- டி. பாலசுப்ரமணியம் - சொக்கேசமுதலியார்
- எம். ஜி. சக்ரபாணி - சப் இன்ஸ்பெக்டர்
- இ. ஆர். சகாதேவன் - காத்தவராயன்
- வி. எம். ஏழுமலை - சடையன்
- எஸ். எம். திருப்பதி சாமி - குட்டிப்பட்டி ஜமீந்தார்
- கே. துரைசாமி - வயோதிக மலைக்கள்ளன்
- எஸ். எம். சுப்பைய்யா - மருத்துவர்
- தாமஸ் & ராயப்பன் - போலீஸ் ஜவான்கள்
- கன்னைய்யா - கண்ணப்பர்
- முருகேசன் - வண்டிக்காரன்
- சௌந்திரராஜன், வெள்ளிங்கிரி, கரீம், ஆறுமுகம், ரத்னவேலி - மலைக்கள்ளன் ஆட்கள்  
;நடிகைகள்
- பி. பானுமதி - பூங்கோதை
- பி. எஸ். ஞானம் - காமாட்சியம்மாள்
- சுரபி பாலசரஸ்வதி - ஜானகி
- சந்தியா - சின்னி
- சாந்தா - செங்கமலம்
- சாயி - அல்லி
- சுப்புலக்ஷ்மி - வல்லி
;நடனம்
- சாயி & சுப்புலட்சுமி
# மதுரை வீரன் (1956 திரைப்படம்)

**மதுரை வீரன்** 1956 ஆம் ஆண்டு வெளிவந்த தமிழ்த் திரைப்படமாகும். யோகானந்த் இயக்கத்தில் வெளிவந்த இத்திரைப்படத்தில் எம். ஜி. இராமச்சந்திரன், பத்மினி மற்றும் பலரும் நடித்திருந்தனர்.
# மதுரை வீரன் (1956 திரைப்படம்)

## கதை

மக்கள் தெய்வமாக வணங்கும் மதுரை வீரனின் கதையை மையப்படுத்தி திரைக்கதை அமைந்திருந்தது. இறுதியில் எம். ஜி. ஆரின் மாறுகை, மாறுகால் வாங்கும் காட்சி அமைக்கப்பட்டிருந்தது.
# ஓயாத அலைகள் மூன்று

**ஓயாத அலைகள் மூன்று** என்பது இலங்கை அரசபடைகள் மீது தமிழீழ விடுதலைப்புலிகளால் மேற்கொள்ளப்பட்ட பல சண்டைக்களங்களை உள்ளடக்கிய நீண்டகாலத் தொடர் நடவடிக்கையாகும். இந்நெடிய சமரில் கட்டம் ஒன்று, இரண்டு என்பன வன்னிப் பெருநிலப்பரப்பில் நிலைகொண்டிருந்த சிறிலங்கா அரசபடைகள் மீதான தாக்குதல் நடவடிக்கைகள் ஆகும். ஏனைய மூன்றும் வடபோர்முனையில் யாழ்ப்பாணத்தைக் கைப்பற்றும் நோக்கோடு மேற்கொள்ளப்பட்டவையாகும்.
# ஓயாத அலைகள் மூன்று

## பின்னணி

ஓயாத அலைகள் மூன்று நெடுஞ்சமரில் முதலிரு கட்டங்கள், ஜெயசிக்குறு, ரணகோச-1,2,3,4, றிவிபல போன்ற பல இராணுவ நடவடிக்கைகள் மூலம் சிறிலங்கா அரசபடைகளால் கைப்பற்றப்பட்ட நிலப்பரப்புக்களையும், பதினைந்து வருடங்களுக்கு முன்பே சிறிலங்கா அரசபடையினரால் தமிழர்கள் வெளியேற்றப்பட்டுச் சிங்களக்குடியேற்றமாக்கப்பட்ட சில நிலப்பரப்புக்களையும் கைப்பற்றும் நோக்கோடு சிறிலங்கா இராணுவத்தினர் மீது விடுதலைப்புலிகள் தாக்குதலைத் தொடுத்து அப்பகுதிகளைக் கைப்பற்றிக் கொண்ட நிகழ்வாகும்.  
யாழ்ப்பாணத்தை அரசபடைகளிடம் இழந்தபின் புலிகளின் தலைமையகமாகவும் முதன்மைத் தளப்பகுதியாகவும் விளங்கியது வன்னிப் பெருநிலப்பரப்பு. அப்பரப்பில் துருத்திக்கொண்டிருந்த முல்லைத்தீவு இராணுவ முகாமை 'ஓயாத அலைகள் ஒன்று' என்ற இராணுவ நடவடிக்கை மூலம் கைப்பற்றியதன் மூலம் புலிகள் வன்னியை பலம்வாய்ந்த தளமாக ஆக்கிக்கொண்டனர். இலங்கையின் வடமுனையான யாழ்ப்பாணத்தை அரசபடையினர் கைப்பற்றி வைந்திருந்தாலும் அவர்களுக்கு தென்பகுதியுடனான தொடர்புகளனைத்தும் கடல்வழியாக மட்டுமே இருந்தன. படையினரின் கட்டுப்பாட்டிலிருந்த வவுனியாவுக்கும் யாழ்ப்பாணத்துக்கும் இடையிலான வன்னிப் பெருநிலப்பரப்பும் அதனூடு செல்லும் ஏ-9 அல்லது கண்டிவீதி என அழைக்கப்படும் முதன்மை நெடுஞ்சாலையும் விடுதலைப்புலிகள் வசமிருந்தன.  
யாழ்ப்பாணத்துக்கான வினியோகத்தில் பெரிய சிக்கல்களை எதிர்கொண்டதால் விடுதலைப்புலிகளின் கட்டுப்பாட்டிலிருக்கும் ஏ-9 நெடுஞ்சாலையைக் கைப்பற்றி தென்பகுதியிலிருந்து யாழ்ப்பாணம் வரை கட்டுப்பாட்டுப் பகுதியை ஏற்படுத்தும் நோக்கோடு சிறிலங்கா அரசதரப்பால் 'ஜெயசிக்குறு' என்ற பெயரில் மே 13. 1997 அன்று இராணுவ நடவடிக்கையொன்று தொடங்கப்பட்டது. வவுனியாவிலிருந்து ஆனையிறவு வரையான ஏ-9 பாதையைக் கைப்பற்றுவதே அதன் நோக்கம். அந்நடவடிக்கையை எதிர்த்து விடுதலைப்புலிகள் போர் புரிந்ததால் வன்னிப்பரப்பில் பல கடுமையான சமர்கள் நடைபெற்றன. அந்நடவடிக்கை மூலம் மாங்குளம் வரையான பாதையை சிறிலங்கா அரசதரப்பினர் கைப்பற்றிக் கொண்டனர்.  
பின்னர் டிசம்பர் 5 1998 அன்று சிறிலங்கா அரசபடையினர் 'றிவிபல' என்ற பெயரில் நடவடிக்கையொன்றைச் செய்து மாங்குளத்துக்கும் ஏ-9 நெடுஞ்சாலைக்கும் கிழக்குப் பக்கமாகவுள்ள ஒட்டுசுட்டான் என்ற பகுதியைக் கைப்பற்றிக் கொண்டனர். அன்றைய தினமே 'ஜெயசிக்குறு' இராணுவ நடவடிக்கை கைவிடப்படுவதாக சிறிலங்கா அரசபடைத்தரப்பு அறிவித்தது. ஏ-9 நெடுஞ்சாலையைக் கைப்பற்றி யாழ்ப்பாணத்துக்கான தரைவழிப்பாதையை அமைக்கும் முயற்சியை சிறிலங்கா அரசபடைகள் கைவிட்டதற்கு, விடுதலைப்புலிகளின் கடுமையான எதிர்த்தாக்குதலும் அதனால் சிறிலங்கா அரசபடைக்கு ஏற்பட்ட இழப்புக்களுமே காரணம் என்று பல இராணுவ ஆய்வாளர்கள் கருத்துத் தெரிவித்தனர்.  
பின்னர், மன்னாரிலிருந்து பூநகரி வரையான விடுதலைப்புலிகள் கட்டுப்பாட்டு நிலப்பகுதியைக் கைப்பற்றி மேற்குக் கடற்கரையோரமாக யாழ்ப்பாணத்துக்கு வினியோகப் பாதையை ஏற்படுத்துவதென சிறிலங்கா அரசபடை திட்டமிட்டது. அதன்படி 'ரணகோச' என்ற பெயரில் தொடரிலக்கங்களுடன் பெரியதொரு இராணுவ நடவடிக்கையைத் தொடங்கியது. ஒன்று, இரண்டு எனத் தொடங்கி நான்கு கட்டங்களாக நடத்தப்பட்ட ரணகோச இராணுவ நடவடிக்கையில் சிறிலங்கா அரசபடைத்தரப்பு 'பள்ளமடு' என்ற இடம்வரை முன்னேறியது. பள்ளமடுவில் பல சண்டைகள் நடந்தாலும் அக்கிராமத்துக்கு அப்பால் சிறிலங்கா அரசபடை முன்னேறவில்லை.  
இந்நிலையில் 1999 ஒக்டோபர் இறுதிப்பகுதியில் ஏ-9 நெடுஞ்சாலைக்குக் கிழக்குப் புறமாக 'அம்பகாமம்' என்ற இடத்தில் 'வோட்டர் செட் -1, 2' என்ற பேரில் இரண்டு இராணுவ முன்னேற்ற நடவடிக்கைகள் மேற்கொள்ளப்பட்டன.
# ஓயாத அலைகள் மூன்று

## தாக்குதல்

### ஓயாத அலைகள் மூன்று - கட்டம் ஒன்று

நவம்பர் 1, 1999 அன்று நள்ளிரவு 'ஓயாத அலைகள் மூன்று' இராணுவ நடவடிக்கையின் முதலாவது கட்டம் புலிகளால் தொடங்கப்பட்டது. 'றிவிபல' என்ற இராணுவ நடவடிக்கை மூலம் சிறிலங்கா அரசபடைகள் கைப்பற்றி நிலைகொண்டிருந்த ஒட்டுசுட்டான் கூட்டுப்படைத்தளம் மீது முதலாவது தாக்குதல் தொடங்கப்பட்டது. அதைத்தொடர்ந்து நெடுங்கேணி, அம்பகாமம், கரிப்பட்ட முறிப்பு, மாங்குளம், கனகராயன்குளம், புளியங்குளம், விளக்குவைத்த குளம் போன்ற 'ஜெயசிக்குறு' நடவடிக்கை மூலம் சிறிலங்கா அரசபடையினரால் கைப்பற்றப்பட்ட பகுதிகளும், 1985 ஆம் ஆண்டு தமிழர்கள் அனைவரும் வெளியேற்றப்பட்டுச் சிங்களக் குடியேற்றமாகவும் இராணுவத் தளமாகவும் மாற்றப்பட்டிருந்த சிலோன்தியேட்டர், கென்ற்பாம், டொலர்பாம் போன்ற நிலப்பகுதிகளும் விடுதலைப்புலிகளால் கைப்பற்றப்பட்டன.  
தாக்குதல் தொடங்கி ஐந்தாம்நாள் (நவம்பர் 5. 1999) ஏ-9 பாதையில் தெற்குப்புறமாக விளக்குவைத்த குளம் என்ற பகுதி கைப்பற்றப்பட்டதுடன் முதற்கட்டம் முடிவுக்கு வந்தது.
# ஓயாத அலைகள் மூன்று

## தாக்குதல்

### ஓயாத அலைகள் மூன்று - கட்டம் இரண்டு

இரண்டுநாட்கள் கழிந்த நிலையில் இரண்டாம் கட்டம் தொடங்கப்பட்டது. *ரணகோச* என்ற பெயரில் தொடரிலக்கமாக நான்கு நடவடிக்கைகளைச் செய்து சிறிலங்கா அரசபடைகள் மன்னார் மாவட்டத்தில் கைப்பற்றியிருந்த நிலப்பகுதிகளை மீளக் கைப்பற்றும் நோக்கத்தோடு பள்ளமடுவில் தாக்குதல் தொடங்கப்பட்டது. பள்ளமடு, பெரியமடு, தட்சணாமருதமடு, மடுத்தேவாலயப்பகுதி உட்பட 'ரணகோச' மூலம் சிறிலங்கா படையினர் கைப்பற்றிய பகுதிகள் அனைத்தையும் விடுதலைப்புலிகள் மீளக்கைப்பற்றினர்.  
இத்தாக்குதல் நடவடிக்கையின் போதுதான் மடுத்தேவாலயம் தாக்குதலுக்கு உள்ளாகி அங்குத் தஞ்சமடைந்திருந்த 42 பொதுமக்கள் கொல்லப்பட்டதோடு இன்னும் பலர் படுகாயமடைந்திருந்தனர். இத்தாக்குதல் யாரால் நடத்தப்பட்டதென்ற குழப்பம் சிலரிடையே நிலவினாலும், கோயிலில் தங்கியிருந்த மக்கள், காயமடைந்தவர்கள் அனைவரினதும் சாட்சியங்கள் அரசபடையினரையே சுட்டின.  
ஏறத்தாழ மூன்றுநாட்களில் இரண்டாம் கட்டம் நிறைவுக்கு வந்தது.
# ஜெயசிக்குறு

**ஜெயசிக்குறு** (சிங்களம்:"ஜயசிகுறுய்" வெற்றி நிச்சயம்) என்பது இலங்கை அரசபடையினரால் தமிழீழ விடுதலைப் புலிகளுக்கு எதிராக மேற்கொள்ளப்பட்ட மிக நீண்டகால இராணுவ நடவடிக்கையாகும்.
# ஜெயசிக்குறு

## பின்னணி

யாழ்ப்பாணத்தை இலங்கை அரசபடைகளிடம் இழந்தபின் புலிகளின் தலைமையகமாகவும் முதன்மைத் தளப்பகுதியாகவும் விளங்கியது வன்னிப் பெருநிலப்பரப்பு. அப்பரப்பில் துருத்திக்கொண்டிருந்த முல்லைத்தீவு இராணுவ முகாமை ஓயாத அலைகள் ஒன்று என்ற இராணுவ நடவடிக்கை மூலம் கைப்பற்றியதன் மூலம் புலிகள் வன்னியை பலம்வாய்ந்த தளமாக ஆக்கிக்கொண்டனர். இலங்கையின் வடமுனையான யாழ்ப்பாணத்தை அரசபடையினர் கைப்பற்றி வைந்திருந்தாலும் அவர்களுக்கு தென்பகுதியுடனான தொடர்புகளனைத்தும் கடல்வழியாக மட்டுமே இருந்தன. படையினரின் கட்டுப்பாட்டிலிருந்த வவுனியாவுக்கும் யாழ்ப்பாணத்துக்கும் இடையிலான வன்னிப் பெருநிலப்பரப்பும் அதனூடு செல்லும் ஏ-9 அல்லது கண்டி வீதி என அழைக்கப்படும் முதன்மை நெடுஞ்சாலையும் விடுதலைப் புலிகள் வசமிருந்தன.  
யாழ்ப்பாணத்துக்கான வினியோகத்தில் பெரிய சிக்கல்களை எதிர்கொண்டதால் விடுதலைப்புலிகளின் கட்டுப்பாட்டிலிருக்கும் ஏ-9 நெடுஞ்சாலையைக் கைப்பற்றி தென்பகுதியிலிருந்து யாழ்ப்பாணம் வரை கட்டுப்பாட்டுப் பகுதியை ஏற்படுத்தும் நோக்கோடு சிறிலங்கா அரசதரப்பால் இராணுவ நடவடிக்கையொன்று திட்டமிடப்பட்டது. அதற்கு முன்பாக, வவுனியாவிலிருந்து மன்னார் செல்லும் முதன்மைப் பாதையைத் தமது கட்டுப்பாட்டுள் கொண்டு வர 'எடிபல' என்ற பெயரில் ஓர் இராணுவ நடவடிக்கை இலங்கை அரசபடைகளாற் செய்யப்பட்டது. அந்நடவடிக்கை எந்தவித எதிர்ப்பைச் சந்திக்காத பொழுதும் வவுனியாவில் இருந்து பறையன் ஆலங்குளம் வரையிலான ஏ-30 வீதியில் இருமருங்கும் அமைந்திருந்த அநேகமான வீடுகள் தரைமட்டமாக்கப்பட்டது. இப்பகுதியில் வாழ்ந்த பொதுமக்கள் வவுனியா நகரப்பகுதியை நோக்கி இடம் பெயர்ந்தனர். இதில் பெரும்பாலானவர்கள் மீளக்குடியமரவில்லை.
பின் யாழ்ப்பாணத்துக்கான வினியோகப் பாதையைத் திறக்கும் நோக்குடன் 'ஜெயசிக்குறு' என்ற பெயரில் 13 மே 1997 அன்று இராணுவ நடவடிக்கையொன்று தொடங்கப்பட்டது. வவுனியாவிலிருந்து கிளிநொச்சி வரையான 78 கிலோமீற்றர் நீளமான ஏ-9 பாதையைக் கைப்பற்றுவதே அதன் நோக்கம். இந்நடவடிக்கை 5 டிசம்பர் 1998 அன்று இலக்கை அடையாமலேயே இடையில் இலங்கை அரசபடைகளால் கைவிடப்பட்டது.
# ஜெயசிக்குறு

## சிறிலங்கா அரசபடையினரின் தாக்குதல்

### தென்முனை

அப்போதைய பாதுகாப்பு அமைச்சர் ஜெனரல் அனுருத்த ரத்வத்த அவர்களின் நேரடி மேற்பார்வையில் இருபதாயிரம் படைவீரர்களைக் கொண்டு இந்நடவடிக்கை தொடங்கப்பட்டது.
வவுனியாவிலிருந்து ஏ-9 நெடுஞ்சாலை வழியாக ஏற்கனவே இலங்கை அரசபடையினரின் கட்டுப்பாட்டிலிருந்த கிளிநொச்சி வரை கட்டுப்பாட்டுக்குள் கொண்டுவருவதே முதன்மைத்திட்டம். எனினும் இந்நடவடிக்கை இரு முனைகளில் ஒரேநாளில் தொடங்கப்பட்டது. ஏ-9 நெடுஞ்சாலையை மையமாக வைத்து தாண்டிக்குளத்திலிருந்து ஓமந்தை நோக்கிய ஒரு முனையும், கிழக்குப் புறமாக மணலாற்று இராணுவ முகாம்களிலிருந்து நெடுங்கேணி நோக்கிய ஒரு முனையும் திறக்கப்பட்டன. பின் ஓமந்தையிலிருந்து ஏ-9 வழியாக தொடர்ந்து முன்னேறுவதும், நெடுங்கேணியிலிருந்து புளியங்குளம் வரை இன்னொரு முனையால் முன்னேறி புளியங்குளத்தில் இரு முனைப் படைகளும் ஒன்றிணைந்து தொடர்ந்தும் கிளிநொச்சி நோக்கி முன்னேறுவது என்ற மூலோபாயத் திட்டத்துடன் அரசபடைகள் செயற்பட்டன.
இந்நடவடிக்கையில் மிக உச்ச அளவில் வான்படை மற்றும் கவசப்படைகளை இலங்கை அரசு ஈடுபடுத்தியது.
# ஜெயசிக்குறு

## சிறிலங்கா அரசபடையினரின் தாக்குதல்

### கிளிநொச்சி முனை

நீண்டகாலம் வன்னியின் தென்முனையில் மட்டும் முன்னேற்ற முயற்சியை மேற்கொண்ட இராணுவத்தினர் பின்னர் புதிய முனையொன்றினூடு முன்னேற்ற முயற்சிளைத் தொடங்கினர். வவுனியாவிலிருந்து போய்ச்சேர வேண்டிய இலக்கான கிளிநொச்சியிலிருந்து புதிய சமர் முனையைத் திறந்து வவுனியோ நோக்கி முன்னேற்ற முயற்சிகளை மேற்கொண்டனர். இதன்மூலம் ஒரேநேரத்தில் ஏ-9 நெடுஞ்சாலையின் இரு முனைகளிலிலிருந்தும் அச்சாலையைக் கைப்பற்றும் முயற்சி மேற்கொள்ளப்பட்டது.
# ஜெயசிக்குறு

## புலிகளின் எதிர்த்தாக்குதல்

அதுவரை தங்களது போராட்ட வரலாற்றில் மிகநீண்ட மறிப்புச்சமரைச் செய்திராத தமிழீழ விடுதலைப்புலிகள் ஜெயசிக்குறு நடவடிக்கையை எதிர்த்து நீண்டகால கடுமையான மறிப்புச்சமரைச் செய்தனர்.
விடுதலைப்புலிகள் தமது அனைத்து வளங்களையும் வன்னியில் ஒருங்கிணைத்து இம்முறியடிப்புச்சமரைச் செய்தனர். கிழக்கு மாகாணத்திலிருந்து அப்போதைய விடுதலைப்புலிகளின் தளபதியும் பின்னாளில் பிரிந்து சென்றவருமான கருணா அம்மானின் தலைமையில் நூற்றுக்கணக்கான போராளிகள் வன்னிக்கு வந்திருந்தனர்.
புலிகளின் எதிர்ப்புச்மருக்கான ஒருங்கிணைப்புத் தளபதியாக கேணல் கருணா அம்மான் செயற்பட்டார்.
நேரடிக் களமுனைத் தளபதிகளாக கேணல் தீபன், கேணல் ஜெயம் ஆகியோர் செயற்பட்டனர்.  
முன்னேறிய இலங்கைப்படையினரை வழிமறித்துத் தாக்கிய சண்டைகளில் புளியங்குளம், கனகராயன்குளம், ஒலுமடு, கரிப்பட்ட முறிப்பு போன்ற இடங்களில் நடைபெற்ற சண்டைகள் மிகக் கடுமையானவை.
இலங்கை அரசபடையினரை எதிர்கொள்வதற்கென்று புலிகளால் உருவாக்கப்பட்ட சிறப்புப்படையணியான விக்ரர் கவச எதிர்ப்புப் படையணி இவ்வெதிர்ப்புச்சமரில் புகழ்பெற்றது.  
விடுதலைப்புலிகளின் எதிர்ப்பை மீறி ஏ-9 நெடுஞ்சாலையில் மாங்குளம் வரை இலங்கை அரசபடைகள் முன்னேறின. 30 செப்டம்பர் 1998 அன்று மாங்குளம் பகுதி இலங்கை அரசபடையினரால் கைப்பற்றப்பட்டது. ஜெயசிக்குறு இராணுவ நடவடிக்கையில் கைப்பற்றப்பட்ட இறுதி நிலப்பகுதி இதுதான்.
# ஜெயசிக்குறு

## புலிகளின் வலிந்த தாக்குதல்

ஜெயசிக்குறு இராணுவ நடவடிக்கை மூலம் முன்னேறிய இலங்கை அரசபடையினர் மீது தமிழீழ விடுதலைப்புலிகளால் அவ்வப்போது பெருமெடுப்பிலான வலிந்த தாக்குதல்கள் நடத்தப்பட்டன.
# ஜெயசிக்குறு

## புலிகளின் வலிந்த தாக்குதல்

### தாண்டிக்குளம் படைமுகாம் மீதான தாக்குதல்

ஜெயசிக்குறு நடவடிக்கை தொடங்கப்பட்டு ஒரு மாதத்துக்குள்ளாக அந்நடவடிக்கைப் படையினர் மீது புலிகளால் நடத்தப்பட்ட பெரிய வலிந்த தாக்குதல் இதுவாகும். 10.06.1997 அன்று தாண்டிக்குளம் இராணுவக் கூட்டுப்படைத்தளம் மீது புலிகளால் தாக்குதல் நடத்தப்பட்டது. ஓர் இரவும் ஒரு பகலும் நடைபெற்ற தாக்குதலில் முகாம் வெற்றிகொள்ளப்பட்டு மறு இரவு புலியணிகள் பின்வாங்கின. இத்தாக்குதலின்போது குறைந்தபட்சம் ஒரு MI-24 ரக தாக்குதல் உலங்குவானூர்தி சேதமாக்கப்பட்டது. இத்தாக்குதலில் புலிகளின் கரும்புலி அணியினரும் பங்கு கொண்டிருந்தனர்.
# ஜெயசிக்குறு

## புலிகளின் வலிந்த தாக்குதல்

### பெரியமடு படைமுகாம் மீதான தாக்குதல்

தாண்டிக்குளம் தாக்குதல் நடைபெற்று சில நாட்களும் ஜூன் மாதம் 24 ஆம் நாள் மீண்டுமொரு வலிந்த தாக்குதலை விடுதலைப்புலிகள் ஜெயசிக்குறு மூலம் இலங்கை அரசபடையினரால் கைப்பற்றப்பட்டிருந்த பன்றிக்கெய்த குளம், பனிக்கநீராவி, பெரியமடுப் பகுதிகளில் அமைந்திருந்த படைத்தொகுதி மீது நடத்தினர்.
இதில் புலிகளால் 120 mm பீரங்கியொன்று கைப்பற்றப்பட்டது. பின்னர் புலியணிகள் குறிப்பிட்ட இடத்தைவிட்டுப் பின்வாங்கின. இத்தாக்குதலை களத்தில் தலைமையேற்று வழிநடத்திககொண்டிருந்த புலிகளின் தளபதி லெப்.கேணல் தனம் களத்திலேயே கொல்லப்பட்டார்.
# ஜெயசிக்குறு

## புலிகளின் வலிந்த தாக்குதல்

### ஓமந்தை படைமுகாம் மீதான தாக்குதல்

பெரியமடு தாக்குதலின்பின் சரியாக ஒருமாதத்தில் பெருமெடுப்பினாலான அடுத்த வலிந்த தாக்குதலொன்று விடுதலைப்புலிகளால் மேற்கொள்ளப்பட்டது. ஓமந்தை என்ற இடத்தில் அமைந்திருந்த ஆட்லறிகள் உள்ளடங்கிய இராணுவக் கூட்டுத்தளம் மீது 01.08.1997 அன்று இத்தாக்குதல் நடத்தப்பட்டது. ஏனைய வலிந்த தாக்குதல்களோடு ஒப்பிடுகையில் புலிகளுக்கு எதிர்பார்த்த பலனைத்தராமல் தோல்வியில் முடிந்தது இத்தாக்குதல். இத்தாக்குதலில் விடுதலைப்புலிகள் அமைப்பிலிருது செயற்பட்ட, சிறந்த பாடகர் என அடையாளப்படுத்தப்பட்ட பாடகர் மேஜர் சிட்டு உட்பட 130 போராளிகள் கொல்லப்பட்டனர்.
# ஜெயசிக்குறு

## புலிகளின் வலிந்த தாக்குதல்

### கரப்புக்குத்தி, விஞ்ஞானகுளம் மீதான தாக்குதல்

1997 ஒக்டோபர் மாதத்தில் ஏ-9 நெடுஞ்சாலைக்குக் கிழக்குப் பக்கமாக மாங்குளம் - ஒட்டுசுட்டான் வீதியில் கரிப்பட்ட முறிப்பு என்னும் இடத்தை இலங்கை அரசபடையினர் கைப்பற்றினர். அம்முனையில் முன்னேறிய படையினருக்கு வினியோகத் தளமாகச் செயற்பட்ட கரப்புக்குத்தி, விஞ்ஞானகுளம் என்ற கிராமங்களில் அமைந்திருந்த கூட்டுப்படைத்தளம் மீது ஒக்டோபர் மாதத்தின் இறுதிப்பகுதியில் விடுதலைப்புலிகள் வலிந்த தாக்குதலொன்றைத் தொடுத்தனர்.
தாக்குதல் மேற்கொள்ளப்பட்ட இடம் இலங்கை அரசபடையினரின் முக்கியமான ஆயுத, வெடிபொருட் களஞ்சியமென்பதால் பல மோட்டார் பீரங்கிகளுட்பட நிறைய ஆயுத தளபாடங்களை விடுதலைப்புலிகள் கைப்பற்றினர். இத்தாக்குதலில் இரு T-55 இரக டாங்கிகள் புலிகளால் அழிக்கப்பட்டன. இத்தாக்குதலை களத்தில் நேரடியாக வழிநடத்திய புலிகளின் தளபதியான லெப்.கேணல் சந்திரகாந்தன் களத்திலேயே கொல்லப்பட்டார். கிழக்கு மாகாணத்திலிருந்து ஜெயசிக்குறுவை எதிர்கொள்ளும் சமருக்காக வன்னிக்கு வருகைதந்திருந்த அணியிலிருந்த சந்திரகாந்தன் 'ஜெயசிக்குறு எதிர்ச்சமர் நாயகன்' என்று புலிகளால் கெளரவிக்கப்பட்டார்.
# ஜெயசிக்குறு

## புலிகளின் வலிந்த தாக்குதல்

### கிளிநொச்சி நகரம் மீதான தாக்குதல்

வவுனியாவிலிருந்து படையினர் போய்சேர வேண்டிய இடமான கிளிநொச்சி நகரம் புலிகளால் தாக்குதலுக்குள்ளானது. மற்ற வலிந்த தாக்குதல்கள் போலன்றி இம்முறை நகரை நிரந்தரமாகக் கட்டுப்பாட்டுள் கொண்டுவரும் நோக்குடன் புலிகள் தாக்குதலைத் தொடங்கினர். 1996 ஒக்டோபரில் புலிகளின் வசமிருந்த கிளிநொச்சி நகரை சத்ஜெய-1,2,3 நடவடிக்கைகள் மூலம் இலங்கை அரசபடை கைப்பற்றியிருந்தது. அந்நகரத்தை மீளக் கைப்பற்றவதற்காக 2.2.1998 அன்று புலிகள் தாக்குதலைத் தொடங்கினர். எதிர்பார்த்தது போல் தாக்குதல் வெற்றியளிக்கவல்லை. குறிப்பிட்ட சில பகுதிகளை மட்டுமே கைப்பற்றித் தக்கவைத்துக்கொண்டனர் புலிகள்.
சில மாதங்கள் கழித்து செம்ரெம்பர் 1998 இல் ஓயாத அலைகள் இரண்டு என்ற பெயரிட்டு தாக்குதலொன்று நிகழ்த்தி கிளிநொச்சி நகரை முற்றாகக் கைப்பற்றிக் கொண்டனர்.
# ஜெயசிக்குறு

## ஜெயசிக்குறு நடவடிக்கை முடிவு

05.12.1998 அன்று இலங்கை அரசபடையினரால் ஜெயசிக்குறு இராணுவ நடவடிக்கை கைவிடப்படுவதாக அறிவிக்கப்பட்டது. 13.05.1997 அன்று தொடங்கப்பட்ட இந்நடவடிக்கை கிட்டத்தட்ட பத்தொன்பது மாதங்களின் பின் கைவிடப்பட்டது. அதுவரையான காலப்பகுதியில் தீர்மானிக்கப்பட்ட இலக்கில் அண்ணளவாக அரைவாசிப்பகுதியை இலங்கை அரசபடைகள் கைப்பற்றியிருந்தன. இந்த நடவடிக்கைக் காலப்பகுதியில் தீர்மானிக்கப்பட்ட இலக்கான கிளிநொச்சி நகரை புலிகள் கைப்பற்றியதன் மூலம் இராணுவம் போய்சேர வேண்டிய தூரம் இன்னும் அதிகரித்தது.
# பப்பி லினக்சு

**பப்பி லினக்ஸ்** இறுவட்டில் (CD) இல் இருந்தே இயங்கும் ஓர் லினக்ஸ் வழங்கல் ஆகும். இது பாரி காலரினால் ஆரம்பிக்கப்பட்டது. பப்பி மிகச்சிறிய நம்பகரமான இலகுவாகப் பாவிக்கக்கூடிய முழுமையான வசதியுடைய ஓர் லினக்ஸ் வழங்கலாகும். முழுமையான இய்ங்குதளமும் நினைவகத்தில் (ராம்) இல் இருந்தே இருந்தே இயங்கக் கூடியது. இயங்குதளம் ஆரம்பித்த்தும் நொப்பிக்ஸ் லினக்ஸ் பொன்றல்லாமல் இறுவட்டை அகற்றி விடலாம். இதில் மொஸிலா அப்பிள்கேசன் ஸ்சூட், அபிவேட், சொடிபோடி, ஜெனீயுமறிக், எக்ஸ்சைன் போன்ற பிரயோகங்கள் உள்ளடக்கப் பட்டுள்ளன. இந்த வழங்கலானது ஆரம்பத்தில் இருந்தே தனியாக விருத்தி செய்யப்பட்டது. இது கீழ்வருவனவற்றில் இருந்து ஆரம்பிகக் கூடியது.
- ஓர் யுஎஸ்பி பிளாஷ் டிரைவ்
- சீடிரொம் (CD ROM)
- ஜிப் டிரைவ்
- ஓர் வன்வட்டு (ஹாட்டிஸ்க்) (ஹாட் பப்பி)
- ஓர் கணினி வலையமைப்பு (தின் பப்பி)
- ஓர் எமியூலேட்டர் (எமியூலேட்டர் பப்பி)
- ஓர் ஆரம்பிக்கும் (பூட் - Boot) நெகிழ்வட்டு (புளப்பி - Floppy Disk)  
பப்பி லினக்ஸ் நிறுவல்கள் ஹாட்டிஸ்கில் அல்லது யுஎஸ்பி டிஸ்க், ஜிப் டிஸ்க் இல் நிறுவுவதை லைவ் சீடியில் இருந்தோ வேறு ஓர் நிறுவலில் இருந்தோ செய்துகொள்ளலாம்.
# பப்பி லினக்சு

## வரைகலை இடைமுகம்

பப்பி அண்மையில் விண்டோ மனேஜரில் இருந்து தனித்தியங்க ஆரம்பித்துள்ளது.  
பப்பி லினக்ஸ் ஆரம்பிக்கும் போது ராமின் ஓர் பகுதியை ராம் டிஸ்காகப் பாவித்து அதில் இயங்குதளத்தை நிறுவிக்கொள்ளும். இதற்கு ஆகக் குறைந்ததது 128 மெகாபைட் நினைவகமாவது தேவைப்படும் (நினைவகமானது வீடியோவுக்கும் பகிரப்பட்டு இருந்தால் பகிரப்பட்ட அளவானது 8 மெகாபைட் அளவு அல்லது அதனிலும் குறைவாக இருக்கவேண்டும். எவ்வாறெனினும் 48 மெகாபைட் ராம் உள்ள கணினிகளில் கூட இந்த லினக்ஸ் பாவிக்கப் படக்கூடியதே. இந்தமாதிரியான சந்தர்ங்களில் லினக்ஸ் இயங்குதளத்தில் பகுதிகளை வன்வட்டிலோ அல்லது இறுவட்டிலோ வைத்திருக்கலாம்.  
பப்பி ஓரளவு முழுமையான லினக்ஸ் வழங்கல் இது லினக்ஸ் இயங்குதளத்தை ராம்டிஸ்க்கூடாக இயங்க வைக்கக் கூடியது. பப்பியின் வரைகலை இடைமுகம் வேகமாக வேலைசெய்யக் கூடியது. இந்த வழங்கலின் நோக்கமானது இலகுவாகவும் வேகமாக இயங்கும் லின்கஸ் வழங்கலொன்றை உருவாக்குவதே. பொதுவான வேலைகளை மேதாவித்தனமூடாக (விசாட் - Wizard) ஊடாகச் செய்யலாம்
# பப்பி லினக்சு

## வெளியிணைப்புகள்

- பப்பி லினக்ஸ் அதிகாரப் பூர்வ இணையத்தளம்
- பப்பி லினக்ஸ் சமூகவலையமைப்பு
-
-
- பப்பி வெப், பப்பிகேணல்வலையமைப்பு
- Puppy Linux multi-session page
- பப்பியைப் பற்றி அறிதல்
- பப்பி ஜிஎம்யூவில் : ஏனைய இயங்குதளங்களில் பப்பியைப் பாவித்தல் (லைவ் சீடி தேவையில்லை) மேலதிகமாக வன்வட்டு மற்றும் யுஸ்பி விசைப்பலகையை நிறுவிக் கொள்ளலாம்.
# கிழிப்பர் ஜேக்

1889 இல் வெளியான பியுக் பத்திரிக்கையின் முன்பக்கத்தில் கிழிப்பர் ஜேக் பற்றிய காட்டூன்]]  
**கிழிப்பர் ஜேக்** (ஜாக் த ரிப்பர், ஆங்கிலம்: Jack the Ripper) 1888 இல், கிழக்கு லண்டனில் ஒயிட்சேபல் வட்டத்தில் பல கோரமான கொலைகளை செய்த மர்ம நபருக்கு வழங்கப்படும் பெயராகும். கொலையுண்டவர்கள் விபசாரிகள். பல வருடங்களாக மிக தீவிர போலீஸ் துப்பு தேடியும், கொலைகாரன் யார் எனக் கண்டு பிடிக்கவில்லை. அதனால் இன்றுவரை, புத்தகம், சினிமா, தொலைக்காட்சி மூலமாக யார் அவர் என பல வதந்திகள் பரவி வருகின்றன. 'கிழிப்பர் இயல்' என விளையாட்டாக புது வகையே ஆரம்பித்தது.
# கிழிப்பர் ஜேக்

## பலியானவர்கள்

1. மேரி ஆன் நிகல்ஸ் வயது:43 கொலை 31-8-1888
1. அன்னீ சேப்மன் வயது:47 கொலை 8-9-1888
1. எலிசபெத் ஸ்ட்ரைட் வயது:45 கொலை 30-9-1888
1. காதரின் எட்டோஸ் வயது:46 கொலை 30-9-1888
1. மேரி ஜேன் கெல்லி வயது:25 கொலை 9-11-1888  
பலியானவர்கர்களை கொலைகாரர் மூர்க்கத்தனமாகி தாக்கி, 20-30 முறை கத்தியினால் குத்தி, உள்ளுறுப்புகளையும் வெளியேற்றிவிட்டார். கிழிக்கும் ஜேக் விவகாரத்தில், உள்ளுறுப்புகளை எடுத்துக் கொண்டு செல்வதும், முகத்தினை பல முறை கத்தியினால் குத்துவதும், 'கை எழுத்து' போல் ஆகிவிட்டது.  
அந்த ஆண்டுகளில் மற்றும் 30-40 பெண் கொலை வழக்குகள் கொலைகாரர் அடையாளம் அடையாமல் உள்ளன. அவற்றின் பலவற்றை கிழிக்கும் ஜேக் செய்திருக்கலாம் என ஒரு சாரார் சொல்கிறனர்.
# கிழிப்பர் ஜேக்

## புலனாய்வு

இந்த 100 வருடங்களுக்கு மேல், புலனாய்வு முறைகள் அதிவேகமாய் வளர்ந்துவிட்டன. அக்காலத்தில், கிழிப்பர் போல தொடர்பு கொலையாளி என கருத்து இல்லை. அக்காலத்தில் சாட்சிகளை பேச வைப்பது, சாட்சிகள் கொடுக்கும் தகவலிலிருந்து கொலையாளி ஓரளவு எப்படியிருப்பர் என படம் வரைந்து மேலும் துப்பு தேடுவது , டி.என்.ஏ. அடையாளம் காட்டுவது போன்ற கலைகள் தெரிவில்லை. இந்த கொலைகள் பொதுமக்களிடையே பெரும் பரபரப்பை ஏற்படுத்தின. ஆயிரக்கணக்கான கடுதாசிகள் காவல்துறைத் துப்பு குழுவிற்கு வந்தன. அதில் பெரும்பகுதி கிழிப்பரை எப்படி பிடிப்பது என காவற்துறைக்கு ஆலோசனைகள்.
# கிழிப்பர் ஜேக்

## சந்தேகமானவர்கள்

கிழிப்பர் கேசை புலனாய்வு செய்த காவல்துறையினரின் குறிப்பில் 6 பேர் மேல் சந்தேகம். இவர்கள் முக்கியமாக சிறிய குற்றங்களை செய்து, சிறையில் காலம் கடத்தினவர்கள். இதைத் தவிர இன்னும் 4 பேர் மேலும் ஐயமிருந்தது. பிற்காலத்து எழுத்தாளர்கள் இன்னும் 19 பேரை சந்தேகிக்கிறனர். அப்படி பட்டவர்களில் முக்கியமானர்கள் இங்கிலாந்து அரசு குடும்பத்தை சார்ந்த ஆல்பெர்ட் விக்டர், விக்டோ ரியா அரசியின் மருத்துவர் டாக்டர் ஜான் வில்லியம்ஸ், முதல் சொன்ன ஆல்பெர்ட் விக்டரின் ஆசிரியர் ஜேம்ஸ் ஸ்டீவன். சமகாலத்திலேயோ, பிற்போதோ, சந்தேகங்களை தாண்டி, ஒன்றும் நிரூபிக்க படவில்லை.  
பின்னோக்கம்: கொலைகள் நடந்து சுமார் 120 வருடம் ஆகியும் பொதுசன இலக்கியத்திலும், சினிமா, தொலைக்காட்சியிலும் மக்கள் கிழிப்பர் ஜேக் பற்றி சுவாரசியம் காட்டுகிறனர். கிழிப்பர் ஜேக் 2006ல் நடந்த பி.பி.சி.யின். 'எல்லோரையும் விட மோசமான பிரிட்டிஷ்காரர் யார்' என்ற வாக்கெடுப்பில் முதலாக வந்தார்
# வன்னி (இலங்கை)

மன்னார், வவுனியா, கிளிநொச்சி, முல்லைத்தீவு ஆகிய மாவாட்டங்களை உள்ளடக்கிய பெருநிலப் பரப்பு **வன்னி** அல்லது **வன்னிப் பெருநிலப்பரப்பு** எனப்படுகின்றது. வன்னி இலங்கை வட மாகாணத்தின் ஒரு பகுதியாகும். இது தமிழர்களின் பாரம்பரிய தாயகப் பிரதேசமாகும். இதன் அபரப்பளவு ஏறத்தாழ 7,650 கிமீ<sup>2</sup>. ஈழப்போரில் இப்பிரதேசத்தின் மக்கள் தொகை மற்றும் உட்கட்டுமானங்கள் வெகுவாகப் பாதிப்படைந்தன.
# வன்னி

**வன்னி** என்ற தலைப்பில் உள்ள கட்டுரைகள்:  
- வன்னித் தேர்தல் மாவட்டம் - இலங்கையின் வடமாகணத்தில் ஒரு தேர்தல் அலகு
- வன்னிப் பெருநிலப்பரப்பு- மன்னார், வவுனியா, கிளிநொச்சி, முல்லைத்தீவு ஆகிய மாவட்டங்களை உள்ளடக்கிய பகுதி
- வன்னி மரம்
- வன்னி நாடு
# வன்னி

## நபர்கள்

- பண்டார வன்னியன்
# வன்னி

## இனக்குழுமம்

- வன்னியர் - தமிழகத்தில் வாழும் ஓர் இனக்குழுவினர்
# வன்னி

## வேறு

- பண்டாரவன்னியன் (கூத்து)
- வன்னியலா எத்தோ - இலங்கையின் ஆதிவாசிகள்
- வன்னி எலி, குறும்படம்
- வன்னிய புராணம்
# விக்கிப்பீடியா:ஆண்டு நிறைவுகள்/திசம்பர் 20

**திசம்பர் 20**:
- 1803 &ndash; பிரான்சிடம் இருந்து லூசியானா விலைக்கு வாங்கப்பட்டதைக் குறிக்க நியூ ஓர்லென்ஸ் நகரில் பெரும் கொண்டாட்டங்கள் இடம்பெற்றன.
- 1844 &ndash; இலங்கையில் அடிமைகளைப் பணிக்கமர்த்துவதற்கெதிரான சட்டமூலம் கொண்டுவரப்பட்டது.
- 1942 &ndash; இரண்டாம் உலகப் போர்: கல்கத்தா சப்பானியர்களின் வான் குண்டுத்தாக்குதலுக்கு உள்ளானது.
- 1951 &ndash; **அணுவாற்றலினாலான** மின்சாரம் முதற்தடவையாக அமெரிக்காவில் ஐடகோ மாநிலத்தில் பிறப்பிக்கப்பட்டது. இது நான்கு மின்குமிழ்களை எரிக்கப் பயன்பட்டது (படம்).
- 1971 &ndash; எல்லைகளற்ற மருத்துவர்கள் என்ற தன்னார்வ அமைப்பு பாரிசு நகரில் தொடங்கப்பட்டது.
- 1987 &ndash; பிலிப்பீன்சில் பயணிகள் கப்பல் ஒன்று எண்ணெய்த் தாங்கிக் கப்பலுடன் மோதி மூழ்கியதில் 4,000 பேர் உயிரிழந்தனர்.
- 2000 &ndash; மிருசுவில் படுகொலைகள்: யாழ்ப்பாணம் மிருசுவில் பகுதியில் 3 வயதுக் குழந்தை உட்பட 8 பொதுமக்கள் இலங்கை இராணுவத்தினரால் படுகொலை செய்யப்பட்டனர்.
**அ. வேங்கடாசலம் பிள்ளை** (பி.&nbsp;1886) **கா. பொ. இரத்தினம்** (இ.&nbsp;2010) **தானியல் செல்வராஜ்** (இ.&nbsp;2019)
# விக்கிப்பீடியா:ஆண்டு நிறைவுகள்/திசம்பர் 21

**திசம்பர் 21**:
- 69 &ndash; வெசுப்பாசியான் உரோமைப் பேரரசின் ஒரே ஆண்டில் 4வது பேரரசனாக முடிசூடினான்.
- 1768 &ndash; நேப்பாள இராச்சியம் தோற்றுவிக்கப்பட்டது.
- 1902 &ndash; இலங்கையில் பூர் போர்க் கைதிகளாக இருந்தவர்கள் தென்னாபிரிக்காவுக்குத் திருப்பி அனுப்பப்பட்டனர்.
- 1919 &ndash; அரசியல் எதிர்ப்பாளர் எம்மா கோல்ட்மன் என்ற அமெரிக்கர் உருசியாவுக்கு நாடுகடத்தப்பட்டார்.
- 1965 &ndash; அனைத்துவகை இனத்துவ பாகுப்பாட்டையும் ஒழிப்பதற்கான அனைத்துலக உடன்படிக்கை அறுமுகப்படுத்தப்பட்டது.
- 1968 &ndash; சந்திரனுக்கான மனிதனை ஏற்றிச் சென்ற விண்கலம் **அப்பல்லோ 8** (படம்) புளோரிடாவில் இருந்து ஏவப்பட்டது. புவியீர்ப்பைத் தாண்டிச் சென்ற முதலாவது மனித விண்கலம் இதுவாகும்.
- 1991 &ndash; கசக்ஸ்தானில் கூடிய பதினொரு சோவியத் குடியரசுகளின் தலைவர்கள் தனிநாடுகளின் பொதுநலவாய அமைப்பு உருவாகியவுடன் சோவியத் ஒன்றியம் கலைக்கப்படும் என அறிவித்தனர். இதன்படி திசம்பர் 26 ஆம் நாள் சோவியத் ஒன்றியம் கலைக்கப்பட்டது.
**நா. கதிரைவேற்பிள்ளை** (பி.&nbsp;1871) **வரதர்** (இ.&nbsp;2006) **பிரபஞ்சன்** (இ.&nbsp;2018)